EELNÕU

NARVA  LINNAVALITSUS

KORRALDUS

Narva                                                                                                              ………..2006 nr…….

Ilutulestiku korraldamine

Ilutulestiku Keskus Arnika OÜ poolt
1. Asjaolud ja menetluse käik

Narva Linnavalitsuse Kultuuriosakonda 20.07.2006.a. saabus avaldus ilutulestiku korraldamise kohta Narvas, Narva Kindluse juures, mis toimub 05.08.2006.a. ajavahemikus 23.00-24.00 Narva Energeetikute Suvepäeva lõpetamisel. Narva Linnavalitsus peab läbi vaatama ülalnimetatud avalduse viie tööpäeva jooksul ja tegema otsuse vastava loa andmise kohta. Ilutulestiku korraldaja on Ilutulestiku Keskus Arnika OÜ. Korraldaja pürotehnika käitleja ja kasutaja registreeringu number on PTK000002. Kõik seadusega ettenähtud asutused (Narva politseiosakond ja Ida-Virumaa Päästeosakond) on teavitatud kavandatavast üritusest. Ilutulestiku projekt on esitatud.
2.Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis ei kuulu volikogu pädevusse.
Vastavalt Lõhkematerjaliseaduse § 59 lõikele 1 avalikel üritustel, asulates või muudel tiheasustusega aladel ilutulestiku korraldamiseks klasside III ja IV pürotehnilise tootega peab olema ilutulestiku toimumiskohajärgse valla- või linnavalitsuse, tema poolt volitatud valla- või linnavalitsuse asutuse või valla- või linnavalitsuse struktuuriüksuse luba; Lõhkematerjaliseaduse § 60 lõikele 1 ilutulestikku korraldada sooviv isik esitab ilutulestiku toimumiskohajärgse valla- või linnavalitsusele taotluse ilutulestiku korraldamise loa saamiseks. Valla- või linnavalitsus vaatab ilutulestiku korraldamise loa taotluse läbi ning teeb vastava otsuse taotluse saabumise päevast arvates viie tööpäeva jooksul.
3. Otsus


Lubada Ilutulestiku Keskus Arnika OÜ-l korraldada Narvas, Narva Kindluse juures ilutulestik 05.08.2006.a. ajavahemikus 23.00-24.00. 

4. Korralduse vaidlustamine

Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

5. Rakendussätted

Käesolev korraldus jõustub seadusega  sätestatud korras.

Tarmo Tammiste

                                                                                   Linnasekretär

